Jy sien sy motiewe sommer met die eerste oogopslag. Daardie kyk in sy oë draai geen doekies om nie. Jy kan maar voorgee dat hy nie bestaan nie en selfs geen verdere oogkontak maak nie, maar daar is geen manier dat jy nie gekonfronteer gaan word nie.
'n Paar jaar gelede word ek vir 'n ses geslaan in Petrusville. Ons was besig met voorbereiding vir 'n musiekevangelisasie uitreiking toe ons stop by 'n kafeetjie vir koeldrank.
Hy sê : "Jy weet, my Lanie, dinge is baie tuff hierdie dae. Ek het 'n kind in die skool waarvoor ek moes klere koop. Verder moet ek kos op die tafel bring. Jy weet, hierdie goed is baie duur en my geld is op"
Ek is sprakeloos en help sowaar die man in sy kwaad! (dalk moes ek eerder vir hom 'n krat melk gekoop het...)